શરૂઆતમાં કિશોર પિતા અને બે પિતરાઈ ભાઈઓ સાથે બંસી સિલ્ક મિલમાં કપડાં બનવવા-વેંચવાનો ધંધો કરતાં. જોકે કિશોરને તેમની જોડે ધંધો કરવો ફાવતો નહીં. એમનાં કામ કરવાની ઢબ તદ્દન અલગ હતી. યુવા સાહસિક કિશોર માનતાં હતાં કે, મૂલ્યો જાળવી રાખો પણ નિયમ બદલો. વાત સાચી હતી. બદલાતા સમય, સ્થળ અને સંજોગ અનુસાર ચોઈસ, ચેન્જ અને ચાન્સ પર ધ્યાન કેન્દ્રિત કરવું પડે. જો એમાં સફળતા મળે તો ક્રેડીટ પાક્કી. ભાવિના ગર્ભમાં એ વાતનો સ્વીકાર થઈ ચૂક્યો હતો કે, કિશોરનાં આધુનિક અભિગમ એક દિવસ તેને અરબપતિ બનાવશે.